**Wimme Saari** (døpenavn *Frans Wilhelm Saari*, artistnavn *Wimme*; født i 1959) fra Kelottijärvi, Enontekis i Finland er en særegen og internasjonalt anerkjent samisk joiker og musiker. 

Med sin særegne stemmebruk kombinerer Wimme tradisjonell samisk joik med jazz- og rockinspirerte improvisasjoner.

Biografi
--------

Wimme Saari vokste opp i en reindriftsfamilie, både faren og Wimmes eldre bror var aktive innen reindrift. Foreldrene joiket ikke, men Wimme lærte seg den lokale, nordsamiske måten å joike på ved å lytte til radio og album. Allerede ved 15 års alder komponerte han sin første joik og gjennomførte konserter som trubadur og joiker.

I 1986 ble Saari ansvarlig for arkivmaterialet i den finske kringkastingen *YLE* (Yleisradio) og i disse arkivene fant han blant annet opptak av sin onkels joiker fra 1963. Som et resultat forsøkte han å eksperimenterte med jazz og joik sammen med andre musikere. Han ga senere uttrykk for at disse musikalske eksperimentene var mislykket, men allikevel en verdifull erfaring.

Erfaringene tok han med seg inn i det langvarige samarbeidet med bandet RinneRadio, og musikerne Tapani Rinne og Jari Kokkonen. Først i 1995 realiserte de Wimme Saaris solodebut *Wimme*. Albumet fikk prisen *Årets Folk album* i Finland.

Diskografi
----------

Wimme Saari albumdebuterte som joiker, musiker og komponist på albumet *Dance and Visions* i 1990 med jazz- og elektronikabandet *Rinneradio*. Siden fulgte RinneRadio-albumet *Joik* i 1992. Saari deltok også som vokalist på RinneRadios *Unik* i 1994.

Arbeidet med utgivelse av joiken «Texas» i 1996 og albumet *Gierran* i 1997 endte i en felles utgivelse fra Wimme Saari og RinneRadio kalt *File Under: Finnish Ambient Techno Chant*".

### Soloalbum

* *Mun*, 2010
* *Gápmu*, 2003
* *Bárru*, 2003
* *Cugu*, 2000
* *Gierran*, 1997
* *Texas*, 1996 (EP)
* *Wimme*, 1995

Wimme har også deltatt på albumene til andre musikere, for eksempel Hedningarna, Nits or Hector Zazou.

### Film- og teatermusikk

Wimme Saari komponerte musikken til forestillingen *«1852»* ved Beaivváš Sámi Teáhter i 2008. Han har dessuten komponert musikken til flere samiske filmer:

* *Bázo*, 2003
* *Umur*, 2002
* *Ságojoga ministtar*, 1997

I 2009 produserte den finske regissøren Juha Iisak Koivisto den 30 minutter lange dokumentaren *Wimme*, vist under den samiske internasjonale filmfestivalen i Kautokeino. Filmen omhandler samisk joik, samisk historie og Wimme Saari musikalske filosofi.

Referanser
----------

1. ↑   Gemeinsame Normdatei, GND-ID 134937546, besøkt 16. oktober 2015[Hentet fra Wikidata]
2. 1 2   MEHI – Media Art Database[Hentet fra Wikidata]
3. ↑   Discogs, oppført som Wimme, Discogs artist-ID 241252, besøkt 9. oktober 2017[Hentet fra Wikidata]
4. ↑   www.nrk.no[Hentet fra Wikidata]
5. ↑  Allmusic.com, Wimme Saari, biografi.
6. ↑  Rinneradio Arkivert 17. april 2010 hos Wayback Machine. diskografi.
7. ↑  Discogs.com, File Under: Finnish Ambient Techno Chant.
8. ↑  Beaivváš Sámi Teáhter[*død lenke*], om forestillingen «1852».
9. ↑  Beaivváš Sámi Teáhter[*død lenke*], kunstnerisk ledergruppe «1852».
10. ↑  Sámi Film Festival Arkivert 11. mars 2009 hos Wayback Machine. program 2009.

Eksterne lenker
---------------

* Offisielt nettsted Rediger på Wikidata

* (en) Wimme – kategori av bilder, video eller lyd på Commons Rediger på Wikidata
* (en) Wimme Saari på Internet Movie Database Rediger på Wikidata

* (sv) Wimme Saari i Svensk Filmdatabas Rediger på Wikidata

* (da) Wimme Saari på Filmdatabasen Rediger på Wikidata
* (en) Wimme Saari på Discogs Rediger på Wikidata

* (en) Wimme Saari på MusicBrainz Rediger på Wikidata

* (en) Wimme Saari på MusicBrainz Rediger på Wikidata

* (en) Wimme Saari på Songkick Rediger på Wikidata

* (en) Wimme Saari på Last.fm Rediger på Wikidata

* (en) Wimme Saari på Last.fm Rediger på Wikidata

* (en) Wimme Saari på AllMusic Rediger på Wikidata
* Wimme Saari på Facebook Rediger på Wikidata

* Wimme Saari på Facebook Rediger på Wikidata

* Wimme Saari på Myspace Rediger på Wikidata
* iTunes-biografi: Wimme Saari
* Wimme asia-site
* Northside: Wimme
* Wimme joiker, YLE-innspilling

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** MusicBrainz **·** MusicBrainz **·** Discogs **·** AllMusic
 |